גביע אפריקה לאומות 2008
גביע אפריקה לאומות 2008 היה הטורניר ה-26 של גביע אפריקה לאומות. המנצחת בו הוכרזה כאלופת יבשת אפריקה בכדורגל לשנת 2008. הטורניר נערך בגאנה בין התאריכים 20 בינואר ל-10 בפברואר 2008. גאנה זכתה בזכות לארח את הטורניר בפעם השנייה בעשור האחרון (גאנה אירחה את גביע אפריקה לאומות 2000 בצוותא עם ניגריה), וזאת לאחר הצבעה באספת קונפדרציית הכדורגל של אפריקה בקהיר, שם ניצחה את לוב בהצבעה בתוצאה 9–3. דרום אפריקה הייתה שותפה למירוץ האירוח גם כן, אולם היא פרשה הודות לבחירתה לארח את מונדיאל 2010.